ผมเป็นไข้มา 2-3 วันครับ ก็มีอาการปวดหัวร่วมด้วย แต่ตอนนี้ไข้ไม่มีแล้วครับแต่อาการปวดหัวยังอยู่ ปวดข้างซ้ายครับ เวลาก้มหัวจะปวด ตุ้บๆขมับข้างซ้ายครับ
สวัสดีค่ะ การวินิจฉัยที่เป็นไปได้1.ปวดหัวที่มีไข้ร่วมด้วย อาจจะนึกถึงพวกเยื่อหุ้มสมองอักเสบ ซึ่งอาจมีอาการคอแข็งร่วมด้วย2.เป็นอาการปวดหัวที่มาพร้อมไข้เฉยๆเช่น มีไข้เลยทำให้ปวดหัว ซึ่งสาเหตุของไข้นั้นก็มีได้หลายอย่าง ขึ้นกับว่ามีอาการร่วมด้วยไหมเช่น ไอ มีเสมหะ ปัสสาวะแสบขัด ถ่ายเหลว คลื่นไส้ อาเจียน3.ปวดหัวไมเกรน ปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วย4.ปวดหัวจากการใช้งาน ปวดรอบๆศีรษะเหมือนมียางมารัด มักสัมพันธ์กับการใช้งานสายตาหรือกล้ามเนื้อ จึงมักเป็นช่วงเย็น พักแล้วดีขึ้น5.ปวดหัวจากภาวะในสมอง จะปวดมากขึ้นเรื่อยๆ จนทำกิจวัตรประจำวันไม่ได้ปวดจนต้องตื่นขึ้นมาเพราะปวด คลื่นไส้ อาเจียนมาก มีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อนดังนั้นตอนนี้ให้สังเกตอาการค่ะ ว่าไข้ลดลงหรือไม่ อาการปวดหัวทุเลาหลังได้พักผ่อนหรือเปล่า หากยังปวดหัวมาก เป็นตลอดเวลาร่วมกับมีอาการทางระบบประสาทดังกล่าวไป หรือรู้สึกว่าคอแข็ง งอได้น้อยลงร่วมด้วย ควรรีบไปพบแพทย์ หากแพทย์สงสัยภาวะเยื่อหุ้มสมองอักเสบ อาจต้องทำการเจาะน้ำไขสันหลังเพื่อให้ได้การวินิจฉัยการดูแลตัวเองเบื้องต้นนอนพักผ่อนมากๆ ควรนอนในที่สงบ ไม่มีส่ิ่งรบกวนรับประทานยาแก้ปวด แก้อักเสบที่ไม่ใช่สเตียรอยด์ หรือยาลดไข้ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้น